Kembar Mayang ya iku rerenggan kang kagawé saka janur, woh-wohan lan kembang kang cacahé loro. Kembar mayang dipercaya dadi salah sijining péranganing adicara panggih mantén Jawa. Ngemu teges mawa pralambang kabéntuké kulawarga anyar. Kembang mayang mawi kembang jambé kang nembé megrok, klèwèran kang ambuné wangi. Asliné budaya kembang mayang niru adicara kawinan kang dianakaké para bangsawan utawa penobatan raja.